ونزوئلا پرزیدنتی نیکولاس مادورو کولومبیا ایله دیپلوماتیک و سیاسی علاقه‌لری کسدیک‌لرینی آچیقلادی.
مادورو، باشکند کاراکاس‌دا گؤستری اثناسیندا طرفدارلارینا سسلندی.
سوسیالیست پارتیسی‌نین رنگی اولان قیرمیزی گؤملک گیمیش بینلرجه اینسانین قارشی‌سینا رقص ائده‌رک و ونزوئلا بایراغینی ساللایاراق چیخان مادورو، اوزون مدت آلقیشلاندی.
اونا قارشی تشببوس‌لره دقت چکن مادورو، هئچ واخت تسلیم اولمادیق‌لارینی و ضروری حال‌لاردا اؤلکه‌سی‌نین موستقیل‌لیگینی  اؤز جانینی وئره‌رک ساووناجاغینی سؤیله‌دی.
هئچ بیر شئی‌دن قورخمادیغینی خاطیرلا‌دان مادورو،  اؤزونو موقتی پرزیدنت اعلان ائدن خوان گوایدونو "ونزوئلانی موستملکه‌لش‌دیرمک ایسته‌ین آمریکا قولچاغی" کیمی تانیمنادی.
موخالیفته دستک وئرن اولاراق تانینان قونشو کولومبیانی دا تنقید ائدن مادورو، بو اؤلکه‌ ایله دیپلوماتیک و سیاسی ایرتیباطلارینی کسدیگینی آچیقلادی.
"من فاشیست کولومبیا حکومتی‌نین سالدیریسینا دؤزه بیلمرم، کولومبیا ایله بوتون علاقه‌لری کسمه‌یه قرار وئردیم." مادورو بو اؤلکه‌نین دیپلومات‌لارینا ونزوئلانی ترک ائتمک اوچون 24 ساعات زامان وئردی.
کولومبیا خاریجی ایشلر ناظیری کارلوس هولمس تروژیلو آلماگرو مادورونون کولومبیا ایله دیپلوماتیک علاقه‌لری کسمک قرارینی تانیمادیغینی سؤیله‌دی.
آلماگرو توئیتردن مادورو حکومتینی تانیمادیق‌لارینی و قراری‌نین "یوخ" حکمونده اولدوغونو سؤیله‌دی.
دیگر طرف‌دن، باشکند کاراکاس‌دا موخالیف‌لر طرفین‌دن گؤستری‌لر تشکیل ائدیلدی. هاوا پایگاهی‌نین یاخینلیغیندا باش وئرن گؤستری، اوردویا "اینسانی یاردیم" اؤلکه‌یه گیریش ایمکانی وئرمه‌یه چاغیردی.
هر ایکی گؤستریده هر هانسی بیر عربه‌ده اولما‌دان مین‌لرله آدام قاتیلدی.
